Dakel so produkto na Pangasinan ya say nonot na saray arom et nanlalapud arom iran lugar. Amay kawayan ya tatawagen dan ""bahay kubo"" ya moderno natan et nanlapo tan tutuupen ed syudad na San Carlos. Aray angkakasikmat ya ""tuyo"" et manlalapo ed Sual tan San Fabian. Aramay panis ya buyboy ya kunwarin gagaween ed Baguio et say panlalapuan tan panggagawaan et siad baley na Sto. Tomas tan Alcala. Diad Pangasinan so nanlalapuan daray papular ya musiko tan orchestra- diad baley na Basista. Saray kai-kaing tan tiklis ya panangikargaan na mangga tan arom ni ran bamboo-based handicrafts et Pangasinan so manggagawa.